További tudnivalók az internetkapcsolat használatára vonatkozóan

Ez a HP szoftver a következő célokra használja az internetkapcsolatot:
•	a szoftverek és a funkciók frissítése
•	a problémák megelőzése
•	segítség nyújtása
•	a HP-t a termékek kialakításának tökéletesítésében segítő információk gyűjtése 

A számítógépéről a HP részére elküldött adatokat arra használjuk, hogy megállapítsuk, milyen frissítések szükségesek, és hogy az adatokat egyeztessük azzal, ahogyan Ön a HP termékeket használja. 

Az adatok egy részét névtelenül, illetve összesítve felhasználhatjuk arra, hogy a HP javítani tudja termékeinek és szolgáltatásainak minőségét. Az adatokat átvihetjük olyan HP szervezeti egység részére, amely nem az Ön országában/térségében található.

Az IP-cím alapján általánosságban meghatározhatjuk a helyet (a települést), és információkat szerezhetünk a vállalatról, mielőtt töröljük az adatokat.

Az interneten keresztül kapcsolatot létesítő HP szoftveralkalmazások

Felhívjuk figyelmét, hogy nem mindegyik alábbi szoftveralkalmazás van mellékelve az egyes termékekhez. 

HP termékregisztráció
Alapértelmezés szerint a HP termékregisztráció automatikusan elkezdődik a szoftvertelepítés végén. A szoftver csatlakozik az online regisztrációs szolgáltatáshoz, és előre megadja neki a következő információkat az Ön konkrét HP termékéről, megkönnyítve ezzel a regisztráció folyamatát:
•	a termék típusszáma, neve, sorozata
•	sorozatszám
•	a számítógép operációs rendszere
•	az operációs rendszer nyelve és az országra/térségre vonatkozó beállítások
•	a termék szervizkódja

Ha meg szeretné akadályozni, hogy a HP termékregisztráció elinduljon, és csatlakozzon az internethez, törölje a jelet „A termék regisztrálása a HP-nél” jelölőnégyzetből a szoftvertelepítés végén.

HP frissítés
Esetenként akadályozhatja a telepítést, vagy ronthatja a termék teljesítményét, ha elavult a szoftver. A HP frissítés rendszeresen ellenőrzi, hogy vannak-e új frissítések, vagyis abban segít, hogy Ön tudomást szerezzen az új szoftverekről, amikor megjelennek. Ezenkívül lehetőséget nyújt az azonnali letöltésre és az automatikus telepítésre. A HP frissítés segít abban, hogy egyszerűen őrizhesse meg a HP szoftverek naprakészségét a számítógépén és a HP nyomtatóján egyaránt. Ez nem minden operációs rendszeren érhető el.

Gyakori kérdések a HP frissítésről

Miért fontosak a frissítések?
Esetenként akadályozhatja a telepítést, vagy ronthatja a termék teljesítményét, ha elavult a szoftver. A HP szoftverek naprakészségének megőrzésével megelőzheti a problémák bekövetkezését, illetve könnyebben megtalálhatja a megoldást az esetleges problémákra a segítő útmutatás és a támogatási dokumentumok segítségével. 

Milyen adatokat küld át a szoftver, amikor keresi a frissítéseket?
A HP frissítés a következő információkat olvassa be és továbbítja:	
•	az operációs rendszer neve	
•	az ország/térség beállítása	
•	a nyelv beállítása	
•	a csatlakozó HP nyomtatók listája	
•	a csatlakozó HP USB-eszközök listája	
•	a csatlakozó HP képalkotó eszközök listája	
•	a HP szoftverek letöltésére és sikeres telepítésére tett kísérletek száma

A HP frissítés a HP szoftverek letöltése és telepítése közben létrejövő naplófájlokat is beolvassa, a HP frissítés program tökéletesítése érdekében. Ezeket az információkat a jövőbeli frissítések sikerességének javítására használjuk. A felhasználók lehetőséget kapnak a naplófájlokban szereplő információk megtekintésére és az adatok átvitelének jóváhagyására. Az adatok gyűjtése névtelenül történik. A HP frissítés által gyűjtött névtelen ügyféladatokhoz semmilyen egyedi azonosító sincs csatolva.

Automatikusan töltődnek le és települnek a frissítések?
Miután engedélyezte a frissítések keresését, bizonyos elengedhetetlen frissítések letöltése és telepítése minden további értesítés nélkül megtörténhet, de csak azoké, amelyek a már telepített szoftver megfelelő működését garantálják. A legtöbb esetben értesítést kap, amikor frissítések érhetők el, és választhat, hogy mely szoftvereket tölt le és telepít.

Milyen gyakran keresi a szoftver a frissítéseket?
A HP frissítés alapértelmezés szerint hetente keresi a frissítéseket. Módosíthatja azonban ezt a gyakoriságot úgy, hogy a Start menü HP frissítés parancsát választja.

Mennyibe kerülnek a frissítések?
A HP semmit sem számít fel a HP szoftverfrissítéseiért. A számítógépnek azonban csatlakoznia kell az internethez ahhoz, hogy a HP frissítés megkereshesse és letölthesse a HP szoftverfrissítéseit. Az internetkapcsolat költsége az internetszolgáltatójától függ. A HP szoftverek letöltése semmivel sem kerül többe, mint bármilyen más saját internetes tevékenysége, például az e-mail olvasás vagy a webböngészés.

Hogyan védi a HP a személyes adataimat?
A HP frissítés nem olvassa be az Ön nevét, sem a címét vagy az e-mail címét. A számítógép IP-címét csak arra használja, hogy biztonságos kapcsolatot létesítsen az interneten. A HP frissítés nem hoz létre olyan egyedi azonosítót, amelynek alapján azonosítani lehetne a számítógépet.

HP ügyfélrészvételi program/HP termék-továbbfejlesztési felmérés
A HP ügyfélrészvételi program/HP termék-továbbfejlesztési felmérés szoftver telepítésébe való beleegyezése esetén lehetőséget fog kapni arra, hogy a jövőben részt vegyen a HP ügyfélrészvételi programban/HP termék-továbbfejlesztési felmérésben. A programban való részvétel önkéntes. Ha beleegyezik a részvételbe, a telepítés után további információk megadására fogjuk kérni. Ez nem minden operációs rendszeren érhető el.

Ha beleegyezik a részvételbe, a szoftver alkalmanként az interneten kapcsolatot létesíthet a HP-vel, hogy elküldje a következő típusú adatokat (az Ön engedélyével):  
•	adatok a számítógépes rendszerről, pl. operációs rendszer, memória mennyisége, ország/térség, nyelv és IP-cím
•	adatok a HP termékekről, pl. a termék típusa és sorozatszáma
•	adatok a HP termék használatának módjáról, pl. a kinyomtatott oldalak száma, nyomtatási mód, adathordozó, a tinta vagy a toner márkája, illetve a kinyomtatott fájlok típusa
•	a nyomtatón belül a készülék felügyeletével kapcsolatban esetleg konfigurált információk (pl. a rendszergazda neve és kapcsolatfelvételi adatai)
•	további, termékenként változó műszaki adatok

Az összegyűjtött információkat anonimizáljuk, és összesítve használjuk fel. Az adatátvitel elhanyagolható mértékben rontja a feldolgozás és a kapcsolat sebességét. A HP arra használhatja fel ezeket az adatokat, hogy jobb termékeket tervezzen.

HP Connected
Egy olyan ikon (parancsikon) kerülhet számítógépe asztalára, amely a HP Connected webhelyre mutat (nem minden HP nyomtatónál elérhető vagy telepíthető). Ha olyan internethez kapcsolódó nyomtatója van, amely támogatja a HP ePrint internetes szolgáltatást, akkor a HP Connected segítségével bármilyen webböngészőből, otthon vagy út közben is megtekintheti nyomtatója állapotát, telepíthet és eltávolíthat nyomtatóalkalmazásokat, és kezelheti az ePrint beállításokat és a korábbi nyomtatási feladatok listáját.
 
Ha online csatlakozik a HP Connected alkalmazáshoz, számítógépe a következő adatokat küldi el a használhatóság javítása érdekében, valamint a beállítások automatikus megadásához:
•	tág értelemben vett hely (a számítógép jelenlegi beállítása)
•	nyelv (a számítógép jelenlegi beállítása)
•	a nyomtató típusszáma 

A HP Connected ikont (parancsikont) eltávolíthatja az asztalról, ha a Lomtárba húzza, vagy ha a jobb gombbal az ikonra kattint, és a „Törlés” lehetőséget választja. 

Telepítési jelentés

A rendszer telepítési jelentést küldhet a HP-nek, ha ez a beállítás ki van választva.  A telepítési jelentés elküldésével a HP tökéletesíteni tudja a jövőbeli nyomtatótelepítéseket.  A jelentés névtelen adatokat tartalmaz az aktuális telepítéssel kapcsolatban, és a rendszer az Ön internetkapcsolata segítségével küldi el a HP részére.  A telepítési jelentésben a következő adatok a szerepelnek:
- Rendszerinformációk (pl.: operációs rendszer neve, verziója)
- Termékinformációk (pl.: a termék típusa, a termék kiegészítői vagy konfigurációi).
- A telepítés során választott lehetőségek (pl.: kiválasztott kapcsolat, kiválasztott szoftverek)
- A telepítés ideje
- A telepítés során kapott hibaüzenetek